PATVIRTINTA

Lietuvos vaikų ir jaunimo centro

laikinosios turto nuomos komisijos

2018 m. rugpjūčio 7 d. protokolu Nr. 2

**LIETUVOS VAIKŲ IR JAUNIMO CENTRO**

**PATALPŲ NUOMOS**

**KONKURSO SĄLYGOS**

**I. BENDROSIOS NUOSTATOS**

1.1. Lietuvos vaikų ir jaunimo centras (toliau – LVJC), esantis Konstitucijos pr. 25, Vilniuje, įmonės kodas 190996278, viešojo konkurso būdu išnuomoja patikėjimo teise valdomą ilgalaikį materialųjį turtą:

1.1.1 Patalpos Nr. 1. - 7 kv. m. plotą I aukšto centrinėje fojė, esantį Vilniuje, Konstitucijos pr. 25 (pastato, kuriame yra patalpos, unikalus numeris - 1098-7019-0017, žyma plane - lC3p), paskirtis - naudoti kokybiškų savitarnos gėrimų ir užkandžių aparatų pastatymui nuo 2018 m. rugsėjo 1 d., pradinis nuompinigių dydis - 375,00 (trys šimtai septyniasdešimt penki) Eur per 1 mėnesį.

1.1.2. Patalpos Nr. 2. - 1 kv. m. plotą sveikatingumo komplekso I aukšto fojė, esantį Vilniuje, Konstitucijos pr. 25 (pastato, kuriame yra patalpos, unikalus numeris - 1098-7019-0017, žyma plane - lC3p), paskirtis - kokybiško sporto inventoriaus lentynų pastatymui, nuo 2018 m. rugsėjo 1 d., pradinis nuompinigių dydis - 10,00 (dešimt) Eur per 1 mėnesį.

* 1. Turtas išnuomojamas 3 metams. Su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti pratęsta ne ilgiau kaip 7 metams.
  2. Konkursas vykdomas vadovaujantis Lietuvos Respublikos Vyriausybės 2001 m. gruodžio 14 d. nutarimu Nr. 1524 „[Dėl valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo](https://www.e-tar.lt/portal/lt/legalAct/029184a069ac11e4b6b89037654e22b1)“ (Žin., 2001, Nr. 106-3814; TAR, 2014-11-11, Nr. 16656).
  3. Nuomojamų patalpų apžiūra vyks: 2018 m. rugpjūčio 20 d. nuo 9.00 val. iki 10.00 val. (Patalpų Nr. 1), ir nuo 10.00 val. iki 11.00 val. (Patalpų Nr. 2) adresu: Konstitucijos pr. 25, Vilniuje. Kontaktiniai telefonai pasiteiravimui – Administracijos sekretorė Erika Verbickaitė: (8 5) 272 2355, 8 620 63566, arba el. paštu [centras@lvjc.lt](mailto:centras@lvjc.lt).
  4. Nuomininkas moka nuompinigius kas mėnesį, už einamąjį mėnesį, bet ne vėliau kaip iki einamojo mėnesio 30 dienos pagal LVJC pateiktą sąskaitą.
  5. Nuomininkui laiku nesumokėjus nuompinigių, skaičiuojami 0,05 proc. dydžio delspinigiai nuo laiku nesumokėtos sumos už kiekvieną uždelstą dieną.
  6. Konkurse gali dalyvauti juridiniai asmenys, jų filialai, Europos ekonominės erdvės valstybėse įsisteigusios įmonės, organizacijos ir jų filialai Lietuvoje (toliau – konkurso dalyviai).

**II. REIKALAVIMAI KONKURSO DALYVIAMS**

* 1. Norintys dalyvauti konkurse konkurso dalyviai turi atitikti šiuos reikalavimus bei pateikti tai įrodančius dokumentus:
     1. turi būti įregistruoti teisės aktų nustatyta tvarka;
     2. turi sumokėti pradinį įnašą, lygų paskelbtam 3 (trijų) mėnesių pradiniam nuompinigių dydžiui į LVJC sąskaitą LT73 7044 0600 0626 2074 (AB SEB bankas) banke ir pateikti patvirtintą pavedimo kopiją.

**III. PARAIŠKŲ** **PATEIKIMAS**

* 1. Vokai su paraiškomis pateikiami 2018 m. rugpjūčio 23 d. nuo 8.00 val. iki 15.00 val. (išskyrus pietų pertrauką nuo 12.00 val. iki 12.45 val.) tiesiogiai turto valdytojo įgaliotam atstovui Administracijos sekretorei Erikai Verbickaitei (administracinės patalpos, cokolinis aukštas, 3 kabinetas, telefonas (8 5) 272 2355, el. p. centras@lvjc.lt adresu: Konstitucijos pr. 25, Vilniuje). Pavėluotai atneštas vokas su paraiška neatplėštas grąžinamas jį pateikusiam asmeniui.
  2. Paraiškos turi būti pateikiamos lietuvių kalba užklijuotame voke, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo paskelbtas, pavadinimas (Patalpa Nr. 1 arba Patalpa Nr.2), adresas ir nuoroda „Turto nuomos konkursui“. Voke turi būti pateikta:

3.2.1. paraiška (Konkurso sąlygų 1 priedas), kurioje nurodoma konkurso dalyvio teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos, kontaktinio asmens telefono numeris, elektroninio pašto adresas

3.2.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

3.2.3. siūlomas konkretus nuompinigių dydis (Konkurso sąlygų 1 priedas);

3.2.4. konkurso dalyvio ar jo įgalioto asmens sąskaitos, į kurią viešo konkurso organizatorius turi pervesti grąžinamą pradinį įnašą, rekvizitai (Konkurso sąlygų 1 priedas);

3.2.5. patvirtinimas, kad vykdydamas nuomos sutartį konkurso dalyvis užtikrins Konkurso sąlygų 2.2 punkte nustatytus reikalavimus (Konkurso sąlygų 1 priedas);

3.2.6. paaiškinimas, kokiam tikslui konkurso dalyvis naudos nuomojamą turtą.

* 1. Kartu su voku (bet ne voke) pateikiama banko kvito arba mokėjimo pavedimo, liudijančio įmokėtą 3 mėnesių pradinio nuompinigių dydį, patvirtinta kopija.
  2. Nuomotojo įgaliotas atstovas:

3.4.1. registruoja konkurso dalyvių registracijos pažymoje (toliau – registracijos pažyma);

3.4.2. išduoda konkurso dalyvio registracijos pažymėjimą;

3.4.3. užrašo ant voko konkurso dalyvio registracijos eilės numerį.

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS,**

**NUOMOS SUTARTIES SUDARYMAS**

* 1. Vokai su konkurso dalyvių paraiškomis bus atplėšiami: 2018 m. rugpjūčio 23 d.   
     15 val. 30 min. (Patalpa Nr.1) ir 16.00 val. (Patalpa Nr.2) LVJC administracinėse patalpose, adresu: Konstitucijos pr. 25, Vilnius, posėdžių salėje, cokoliniame aukšte. Dalyvauti konkurse turi teisę įregistruoti konkurso dalyviai arba jų įgalioti atstovai. Konkurso dalyviai arba jų įgalioti atstovai turi pateikti komisijai konkurso dalyvio registracijos pažymėjimą ir asmens tapatybę patvirtinantį dokumentą.
  2. Konkursą laimi dalyvis, atitinkantis visus konkurso reikalavimus ir paraiškoje nurodęs didžiausią nuompinigių sumą. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas registracijos pažymoje.
  3. Pradinis konkurso laimėtojo įnašas įskaitomas į nuompinigius.
  4. Kitiems konkurso dalyviams pradinis įnašas per 5 darbo dienas po komisijos protokolo, kuriuo nustatomas viešo konkurso laimėtojas, pasirašymo grąžinamas į jų nurodytą sąskaitą banke. Jei konkurso dalyvis, pripažintas viešo konkurso laimėtoju, per 10 darbo dienų nuo komisijos protokolo pasirašymo dienos nesudaro nuomos sutarties, pradinis įnašas jam negrąžinamas.
  5. Nuomotojas ir konkurso laimėtojas arba jo įgaliotas atstovas ne anksčiau kaip per 5 darbo dienas ir ne vėliau kaip per 10 darbo dienų nuo konkurso komisijos protokolo pasirašymo dienos pasirašo nuomos sutartį. Ji sudaroma vadovaujantis Lietuvos Respublikos civiliniu kodeksu ir laikantis valstybės ilgalaikio materialiojo turto nuomos pavyzdinės sutarties formos, pateiktos Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Lietuvos Respublikos Vyriausybės 2001 m. gruodžio 14 d. nutarimu Nr. 1524, 1 priede.
  6. Jeigu konkurso laimėtojas arba jo atstovas neatvyko pasirašyti nuomos sutarties per 10 darbo dienų nuo komisijos protokolo pasirašymo dienos, konkurso rezultatai komisijos sprendimu anuliuojami ir konkursas laikomas neįvykusiu.
  7. Nuomotojas, pasirašęs nuomos sutartį, privalo ne vėliau kaip per 5 darbo dienas nuo nuomos sutarties įsigaliojimo perduoti konkurso laimėtojui arba jo atstovui nuomojamą turtą pagal Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Lietuvos Respublikos Vyriausybės 2001 m. gruodžio 14 d. nutarimu Nr. 1524, 2 priede pateiktą Valstybės ilgalaikio materialiojo turto perdavimo ir priėmimo aktą.

|  |  |  |
| --- | --- | --- |
|  |  |  |

Lietuvos vaikų ir jaunimo centro patalpų

viešo nuomos konkurso sąlygų

1 priedas

**LIETUVOS VAIKŲ IR JAUNIMO CENTRO**

**PATALPŲ VIEŠO NUOMOS KONKURSO**

**PARAIŠKA**

\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Įmonės teisinė forma, pavadinimas/Fizinio asmens vardas pavardė |  |
| Adresas |  |
| Įmonės kodas/asmens kodas |  |
| Įmonės vadovo vardas, pavardė |  |
| Telefono numeris |  |
| Fakso numeris |  |
| El. pašto adresas  Banko pavadinimas |  |
| Nr. sąskaitos, į kurią turi būti grąžinamas pradinis įnašas |  |

Šia paraiška pažymime ir patvirtiname, kad sutinkame su visomis konkurso sąlygomis, nustatytomis:

1. Lietuvos vaikų ir jaunimo centro patalpų nuomos viešo konkurso sąlygose;
2. kituose nuomos dokumentuose.

Patvirtiname, kad vykdydami nuomos sutartį užtikrinsime visus konkurso sąlygų nustatytus reikalavimus ir siūlome:

|  |  |  |
| --- | --- | --- |
| **Eil. Nr.** | **Paslaugų pavadinimas** | **1 (vieno) mėnesio**  **7 kv. m./ 1 kv.m**  **(nereikalingą išbraukti)**  **ploto patalpų nuomos kaina, Eur\*** |
| 1. | Lietuvos vaikų ir jaunimo centro Patalpos Nr.1 /Patalpos Nr.2 (nereikalingą išbraukti) nuoma |  |

\* Konkurso dalyvis turi nurodyti Lietuvos vaikų ir jaunimo centro patalpų nuomos kainą eurais. Kaina nurodoma ne daugiau kaip 2 skaitmenų po kablelio tikslumu.

**Kartu su paraiška pateikiame šiuos dokumentus:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.Nr. | Pateiktų dokumentų pavadinimas | | | | | | Dokumento puslapių skaičius | |
|  | Įgaliojimas, jeigu konkurso dalyviui atstovauja jo įgaliotas asmuo | | | | | |  | |
|  | Dokumentai, patvirtinantys Konkurso dalyvio teisę verstis veikla,  numatoma vykdyti nuomojamame pastate | | | | | |  | |
|  | | | | | | | | |
|  | |  | | | | | | |
| (Konkurso dalyvio, jo įgalioto asmens pareigų pavadinimas) | | |  | (Parašas) |  | (Vardas ir pavardė) | |  |